smcproject/ml-wiki-sentences huggingface dataset:
ഡി.എൻ.എ എന്ന ജനിതക തൻമാത്ര ഒറ്റ ഇഴയുള്ള ഒരു ലൂപ്പ് ആയിമാത്രം കാണപ്പെടുന്നു.
ഇതിനോടൊപ്പം ലഘു ഡി.എൻ.എ തൻമാത്രകളായ പ്ലാസ്മിഡുകളും കോശങ്ങളിലുണ്ട്.
ബാക്ടീരിയൽ കോൺ‌ജുഗേഷൻ എന്ന പ്രക്രിയയിലൂടെ ഈ പ്ലാസ്മിഡുകൾ ഒരു ബാക്ടീരിയ കോശത്തിൽ നിന്ന് മറ്റൊന്നിലേയ്ക്ക് കൈമാറ്റം ചെയ്യപ്പെടുന്നു.
കോശത്തെ പൊതിയുന്ന കോശഭിത്തി കോശത്തിന് ബലവും ദൃഢതയും നൽകുന്നു.
ദ്വിവിഭജനം (ബൈനറി ഫിഷൻ), മുകുളനം (ബഡിംഗ്) എന്നീ കോശവിഭജനരീതികൾ ഇവയ്ക്കുണ്ട്.
ഊനഭംഗം എന്ന കോശവിഭജനരീതി വഴിയുള്ള വിഭജനപ്രക്രിയ ഇവയിലില്ല.
പ്രത്യുൽപാദനരീതിയിലല്ലാതെ, പ്രതികൂല സാഹചര്യങ്ങളിൽ നിലനിൽക്കുന്നതിന് രേണുക്കളെ (സ്പോറുകൾ) ഉത്പാദിപ്പിക്കുന്ന രീതിയുമുണ്ട്.
ട്രാൻസ്ഫോർമേഷൻ, ട്രാൻസ്ഡക്ഷൻ, കോൺജുഗേഷൻ എന്നിവ ജനിതകവസ്തുക്കളുടെ കൈമാറ്റത്തിനായി ഉപയോഗിക്കുന്നുണ്ട്.
ന്യൂക്ലിയസില്ലാത്ത ഏകകോശജീവികളാണിവ.
കാൾ വൗസ് 1990 ൽ മൂന്നു ഡൊമൈൻ വർഗീകരണം മുന്നോട്ടുവച്ചതോടെ മുമ്പ് ബാക്ടീരിയാവിഭാഗത്തിൽ പരിഗണിക്കപ്പെട്ട ഇവ ആർക്കിയ എന്ന കിങ്ഡത്തിലുൾപ്പെടുത്തപ്പെട്ടു.
ജനിതക, ജൈവരസതന്ത്ര പഠനങ്ങൾ ആർക്കിയകളെ ബാക്ടീരിയകളിൽ നിന്ന് വേർതിരിക്കുന്ന നിരവധി സവിശേഷതകളെ കണ്ടെത്തിയിട്ടുണ്ട്.
ബാക്ടീരിയ കോശസ്തരത്തിൽ എസ്റ്റർ ബോണ്ടുകളുള്ള ഫോസ്ഫോഗ്ലിസറൈഡുകൾ ഉള്ളപ്പോൾ ആർക്കിയ സ്തരങ്ങളിൽ ഈഥർ ലിപ്പിഡുകളാണുള്ളത്.
മെഥനോജനുകൾ, ഹാലോഫൈലുകൾ, തെർമോഅസിഡോഫൈലുകൾ എന്നിങ്ങനെ അങ്ങേയറ്റം തീക്ഷ്ണമായ സാഹചര്യങ്ങളിൽ വസിക്കുന്നവയാണിവ എന്ന ധാരണയിൽ നിന്നും ലോകമെമ്പാടും എല്ലാ ആവാസങ്ങളിലും വ്യാപകമായി കാണപ്പെടുന്ന സൂക്ഷ്മജീവികളാണിവ എന്ന് തെളിയിക്കപ്പെട്ടിരിക്കുന്നു.
പൂർണവളർച്ചയെത്തുമ്പോൾ മനുഷ്യന്റെ നഗ്നനേത്രങ്ങൾക്ക് ഗോചരമായ ജീവികളാണ് യൂക്കാരിയോട്ടുകൾ.
എന്നാൽ സൂക്ഷ്മജീവികളായ ധാരാളം യൂക്കാരിയോട്ടുകളുമുണ്ട്.
വ്യക്തമായ കോശമർമ്മവും സ്തരങ്ങളാൽ പൊതിഞ്ഞിരിക്കുന്ന കോശാംഗങ്ങളും യൂക്കാരിയോട്ടുകളുടെ കോശങ്ങളുടെ പ്രത്യേകതകളാണ്.
ന്യൂക്ലിയസിലെ ക്രോമസോമുകളെ അതിസങ്കീർണമായാണ് ക്രമീകരിച്ചിരിക്കുന്നത്.
ഇവയിലെ മൈറ്റോകോൺഡ്രിയ സിട്രിക് ആസിഡ് ചക്രത്തിനും ഓക്സിഡേറ്റീവ് ഫോസ്ഫോറിലേഷൻ എന്ന ഊർജ്ജോത്പാദനപ്രക്രിയയ്ക്കും സഹായിക്കുന്നു.
യൂക്കാരിയോട്ടുകളിലുൾപ്പെടുന്ന സസ്യകോശങ്ങൾക്ക് പ്രോകാരിയോട്ടുകളായ ബാക്ടീടീരിയകൾക്കുള്ളതുപോലെ കോശഭിത്തിയും ഹരിതകണവുമുണ്ട്.
ഹരിതകണങ്ങൾ പ്രകാശസംശ്ലേഷണത്തിന് സഹായിക്കുന്നു.
ഏകകോശ യൂക്കാരിയോട്ടുകൾ അവയുടെ ജീവിതചക്രത്തിലെമ്പാടും ഒറ്റക്കോശം മാത്രം ഉള്ളവയായിരിക്കും.
മറ്റ് ബഹുകോശ യൂക്കാരിയോട്ടുകളെല്ലാം സിക്താണ്ഡം എന്ന ഒറ്റക്കോശത്തിലൂടെ ജീവിതം ആരംഭിക്കുന്നു.
അനുകൂലസാഹചര്യങ്ങളിൽ ഏകകോശയൂക്കാരിയോട്ടുകൾ ക്രമഭംഗം എന്ന കോശവിഭജനം ഉപയോഗപ്പെടുത്തുന്ന അലൈംഗികപ്രത്യുൽപാദനരീതികളിലൂടെ വംശവർദ്ധനവ് നടത്തുന്നു.
എന്നാൽ പ്രതികൂലസാഹചര്യങ്ങളിൽ ഊനഭംഗം, സിൻഗമി എന്നീ ലൈംഗികപ്രത്യുൽപാദനരീതികൾ അനുവർത്തിക്കുന്നു.
എല്ലാ ജീവജാലങ്ങളിലും കൂടി നോക്കുമ്പോൾ വളരെക്കുറച്ചുജീവികൾ മാത്രമാണ് യൂക്കാരിയോട്ടുകളിലുള്ളത്.
എന്നാൽ ഇവയുടെ ശരീരവലിപ്പം മൂലം ഇവയുടെ ആഗോള ജൈവപിണ്ഡം പ്രോകാരിയോട്ടുകളുടെ ജൈവപിണ്ഡത്തിനുതുല്യമാണ്.
1.6 മുതൽ 2.1 ബില്യൺ വർഷങ്ങൾക്കുമുമ്പാണ് ഇവ ഭൂമുഖത്ത് പരിണമിച്ചെത്തിയത്.
പ്രോട്ടിസ്റ്റ ജന്തുക്കൾ ഫംഗസ് സസ്യങ്ങൾ ആവാസസ്ഥാനങ്ങൾ
=== എക്സ്ട്രീമോഫൈലുകൾ ===സൂക്ഷ്മ   ജീവികൾ മണ്ണിലെ സൂക്ഷ്മജീവികൾ സിംബയോട്ടിക് ജീവികൾ സൂക്ഷ്മജീവികളുടെ പ്രാധാന്യം ഭക്ഷ്യോത്പാദനം മണ്ണ് പുളിക്കൽ ശുചിത്വം ജലശുദ്ധീകരണം ഊർജ്ജം രാസവസ്തുക്കൾ ശാസ്ത്രലോകം യുദ്ധം മനുഷ്യന്റെ ആരോഗ്യം ദഹനം രോഗങ്ങൾ ബാക്ടീരിയകൾ വരുത്തുന്ന ഭക്ഷ്യവിഷബാധ
മൂന്ന് മുഖ്യ ബാക്ടീരിയാ വിഭാഗങ്ങൾ ഭക്ഷ്യവിഷബാധയ്ക്ക് കാരണമാകുന്നു.
ക്ലോസ്ട്രീഡിയം ബോട്ടുലിനം, സ്റ്റഫൈലോകോക്കസ് ഓറിയസ്, ബാസില്ലസ് സീറിയസ് എന്നിവയാണവ.
ഓക്സിജന്റെ അസാന്നിദ്ധ്യത്തിൽ ജീവിക്കുന്ന ക്ലോസ്ട്രീഡിയം ബാക്ടീരിയ ഭക്ഷ്യവിഷബാധയേറ്റ് പതിനെട്ടുമുതൽ മുപ്പത്തിയാറുവരെ മണിക്കൂറിനകം ശരീരതളർച്ചയും ശ്വാസതടസ്സവും ഉണ്ടാക്കി മരണത്തിനിടയാക്കാം.
ബോട്ടുലിനം എന്ന മാരകമായ വിഷമാണ് ഇവ ഉത്പാദിപ്പിക്കുന്നത്.
കൃത്യസമയത്ത് ആന്റിടോക്സിനുകൾ നൽകുന്നത് മരണത്തെ തടയും.
ഐസ്ക്രീമുകൾ, പഫ്സ് എന്നിവയിലാണ് സ്റ്റഫൈലോകോക്കസ് ബാക്ടീരിയ രൂപപ്പെടുത്തുന്ന ടോക്സിനുകൾ അഥവാ വിഷവസ്തുക്കൾ കാണപ്പെടുന്നത്.
ഈ ഭക്ഷ്യപദാർത്ഥങ്ങൾ വഹിക്കുന്ന ആൾക്കാരുടെ മൂക്കിലെ ശ്ലേഷ്മരസത്തിൽ ബാക്ടീരിയകളുണ്ട്.
ഭക്ഷ്യവിഷബാധയേറ്റ് മുപ്പതുമിനിറ്റിനകം  പെട്ടെന്നുള്ള ഛർദ്ദിലും തലചുറ്റലും അനുഭവപ്പെടുന്നു.
തിളപ്പിക്കുന്നതുവഴി ഈ വിഷവസ്തുക്കൾ നശിക്കില്ലെന്ന പ്രത്യേകതയുമുണ്ട്.
സാധാരണഗതിയിൽ പാകം ചെയ്ത് മുറിയിൽ അടച്ച് ഒരുരാത്രിയോളം സൂക്ഷിക്കുന്ന ചോറിലാണ് ബാസില്ലസ് സീറിയസ് ഉണ്ടാക്കുന്ന വിഷവസ്തുക്കൾ രൂപപ്പെടുക.
ഛർദ്ദിയും മയക്കവുമുണ്ടാക്കുന്ന ഒരിനം വിഷവും വയറിളക്കമുണ്ടാക്കുന്ന മറ്റൊരു വിഷവും ഈ ബാക്ടീരിയകൾ നിർമ്മിക്കുന്നു.
തിളപ്പിച്ചാലും വിഷവസ്തുക്കൾ നശിക്കില്ല.
പരിസ്ഥിതിശാസ്ത്രം അവലംബം പുറംകണ്ണികൾ Microbes.info is a microbiology information portal containing a vast collection of resources including articles, news, frequently asked questions, and links pertaining to the field of microbiology.
Our Microbial Planet Archived 2013-02-15 at the Wayback Machine .
A free poster from the National Academy of Sciences about the positive roles of micro-organisms.
"Uncharted Microbial World: Microbes and Their Activities in the Environment" Report from the American Academy of Microbiology Understanding Our Microbial Planet: The New Science of Metagenomics Archived 2013-02-15 at the Wayback Machine .
A 20-page educational booklet providing a basic overview of metagenomics and our microbial planet.
Tree of Life Eukaryotes Archived 2012-01-29 at the Wayback Machine .
Microbe News from Genome News Network Medical Microbiology On-line textbook Through the microscope: A look at all things small Archived 2008-09-13 at the Wayback Machine .
On-line microbiology textbook by Timothy Paustian and Gary Roberts, University of Wisconsin–Madison Microorganisms in the pond water യൂട്യൂബിൽ Methane-spewing microbe blamed in worst mass extinction.
CBCNews
സൂക്ഷ്മജീവികളിലെ വിഷവസ്തുക്കൾ
സൂക്ഷ്മജീവികൾ ആയ ബാക്റ്റീരിയ , ഫംഗസ് എന്നിവ ഉത്പാദിപ്പിക്കുന്ന വിഷവസ്തുക്കളാണ് മൈക്രോബിയൽ ടോക്സിനുകൾ (സൂക്ഷ്മജീവികളുണ്ടാക്കുന്ന വിഷവസ്തുക്കൾ).
ആതിഥേയജീവിയിലെ (ഹോസ്റ്റ്)  കലകളെ നേരിട്ട് നശിപ്പിക്കുന്നതിലൂടെയും രോഗപ്രതിരോധ ശേഷി അമർത്തുന്നതിലൂടെയും സൂക്ഷ്മജീവികളിലെ വിഷവസ്തുക്കൾ പലതരം രോഗങ്ങൾക്ക് കാരണമാകുന്നു.
നാഡീകലകളെ ബാധിക്കുന്ന ന്യൂറോടോക്സിൻ ആയ ബോട്ടുലിനം പോലുള്ള ചില ബാക്ടീരിയൽ വിഷവസ്തുക്കളാണ് പ്രകൃതിദത്തമായ വിഷവസ്തുക്കൾ.
വൈദ്യശാസ്ത്രത്തിലും ഗവേഷണത്തിലും മൈക്രോബിയൽ വിഷവസ്തുക്കൾക്ക് വളരെയധികം പ്രയോഗസാധ്യതകളുണ്ട്.
നിലവിൽ, ഈ വിഷവസ്തുക്കളെ വേർതിരിച്ച് മനസ്സിലാക്കുന്നതിനായി ബാക്ടീരിയൽ വിഷവസ്തുക്കളെ കണ്ടെത്തുന്നതിനുള്ള പുതിയ മാർഗ്ഗങ്ങൾ വികസിപ്പിച്ചുവരുന്നു.
സൂക്ഷ്മജീവികളുടെ ആക്രമണത്തെ എതിരിടൽ, നവീന അർബുദ മരുന്നുകളുടെയും മറ്റ് മരുന്നുകളുടെയും രൂപപ്പെടുത്തൽ എന്നീ മേഖലകളിൽ ഗവേഷണങ്ങൾ പുരോഗമിക്കുന്നു.
ബാക്ടീരിയ ഉത്പാദിപ്പിക്കുന്ന എൻഡോടോക്സിൻ, എക്സോടോക്സിൻ എന്നിവയും ടോക്സോയിഡുകളും വൈദ്യശാസ്ത്രരംഗത്ത് പല ഗവേഷണപ്രവർത്തനങ്ങൾക്കും അടിസ്ഥാനഘടകമായിട്ടുണ്ട്.
ബാക്ടീരിയ ഉത്പാദിപ്പിക്കുന്ന വിഷവസ്തുക്കൾ
ബാക്ടീരിയകൾ ഉത്പാദിപ്പിക്കുന്ന വിഷവസ്തുക്കളെ എൻ‌ഡോടോക്സിൻ, എക്സോടോക്സിൻ എന്നിങ്ങനെ രണ്ടായി തരംതിരിച്ചിരിക്കുന്നു.
എൻഡോടോക്സിനുകൾ
ബാക്റ്റീരിയാ കോശഭാഗമായി കാണപ്പെടുന്ന മാരകമായ വിഷവസ്തുക്കളാണ് എൻഡോടോക്സിനുകൾ.
ബാക്റ്റീരിയയുടെ കോശഭിത്തിയുടെ ബാഹ്യപാളിയിലാണ് ഇവ കാണപ്പെടുന്നത്.
ഗ്രാം-നെഗറ്റീവ് ബാക്റ്റീരിയയുടെ ബാഹ്യസ്തരത്തിലെ ലിപ്പോപോളിസാക്കറൈഡുകളിലെ ലിപ്പിഡ് (കൊഴുപ്പ്) ഭാഗമാണ് (ലിപിഡ് A) പ്രധാനവിഷവസ്തു.
രോഗപ്രതിരോധ ശേഷി മൂലം ബാക്ടീരിയ കൊല്ലപ്പെടുമ്പോഴോ കോശവിഭജനസമയത്തോ മാത്രമേ ഈ വസ്തുക്കൾ പുറത്തെത്തൂ.
അതായത് ബാക്റ്റീരിയയുടെ കോശഭിത്തി ശിഥിലീകരിക്കപ്പെടുമ്പോഴേ എൻഡോടോക്സിനുകൾ പുറത്തുവരൂ.
ഒരു എൻ‌ഡോടോക്സിൻ ആതിഥേയജീവിയുടെ ശരീരത്തിൽ കടുത്ത വീങ്ങൽപ്രതികരണത്തിന് കാരണമാകുന്നു.
പൊതുവേ, ഇത്തരം പ്രതികരണങ്ങൾ രോഗബാധയേറ്റ ജീവിയിൽ വളരെ പ്രയോജനകരമാണ്.
എന്നാൽ, പ്രതികരണപ്രവർത്തനങ്ങൾ അമിതമായാൽ  ഇത് സെപ്സിസ് എന്ന അവസ്ഥയിലേയ്ക്ക് നയിക്കുന്നു.
ഗ്രാം-നെഗറ്റീവ് ബാക്ടീരിയയുടെ കോശത്തെ ആന്റിബയോട്ടിക്കുകൾ ശിഥിലീകരിക്കുമ്പോൾ ഈ വിഷവസ്തുക്കൾ ധാരാളമായി പുറത്തെത്തുന്നത് ശരീരകലകൾക്ക് ദോഷകരമാണ്.
എന്നാൽ, ഈ സന്ദർഭത്തിൽ കരൾ ഉത്പാദിപ്പിക്കുന്ന ലിപേസ് എൻസൈമുകൾ വിഷവസ്തുക്കളെ ഇല്ലായ്മചെയ്യുന്നു.
എൻഡോടോക്സിനുകൾ കോശത്തിന്റെ ഭാഗമാണ്.
എന്നാൽ ഇവ ബാക്റ്റീരിയയുടെ കോശം ഉത്പാദിപ്പിക്കുന്ന ഉപാപചയ ഉൽപന്നങ്ങളല്ല.
എൻഡോടോക്സിനുകൾ പൊതുവേ രോഗപ്രതിരോധശേഷി നൽകുന്ന മാക്രോഫേജുകളെ ഉദ്ദീപിപ്പിക്കുന്നു.
ഇവ ഉടനേ സൈറ്റോകൈനുകളെ ഉത്പാദിപ്പിക്കും.
സൈറ്റോകൈനുകളുടെ ഉത്പാദനവും ഒരളവിൽക്കഴിഞ്ഞാൽ ശരീരത്തിന് ദോഷകരമാകും.
ഇവയുടെ പ്രവർത്തനഫലമായി മാക്രോഫേജുകൾ ക്യാചെറ്റിൻ പോലുള്ള ചില ട്യൂമർ നെക്രോസിസ് ഫാക്ടറുകളെ (TNF) ഉത്പാദിപ്പിക്കുന്നു.
ഈ പദാർത്ഥങ്ങളിൽ ചിലത് രക്തക്കുഴലുകളെ നശിപ്പിച്ച് രക്തം കുഴലുകൾക്കുപുറത്തെത്തുന്നതിനും രക്തസമ്മർദ്ദം പെട്ടെന്ന് താഴുന്നതിനും ഇടയാക്കും.
ഇത് ബാക്ടീരിയൽ സെപ്സിസ് എന്ന അവസ്ഥയ്ക്ക് കാരണമാകുന്നു.
ഇന്റർല്യൂക്കിൻ-1 പോലുള്ളവ മസ്തിഷ്കത്തിലെ ബ്ലഡ്-ബ്രെയിൻ ബാരിയറിനേയും ബാധിക്കുന്നു.
എൻഡോടോക്സിനുകൾ രക്തലോമികകളിൽ ചെറുരക്തക്കട്ടകൾ രൂപപ്പെടുത്തുന്നതും ശരീരത്തിന് ദോഷകരമാകുന്നു.
എൻഡോടോക്സിനുകളുടെ ഉത്പാദനം പനിയുണ്ടാകുന്നതിന് കാരണമാകുന്നു.
എക്സോടോക്സിനുകൾ
മിക്ക ഗ്രാം-നെഗറ്റീവ് ബാക്റ്റീരിയകളിലും കോശത്തിനുള്ളിൽ ഉത്പാദിപ്പിക്കപ്പെടുകയും കോശശിഥിലീകരണത്തോടെ കോശത്തിന് പുറത്തെത്തുകയും ചെയ്യുന്ന വിഷവസ്തുക്കളാണ് എക്സോടോക്സിനുകൾ.
ചില ജൈവരാസപ്രവർത്തനങ്ങളെ ഉത്തേജിപ്പിക്കുന്ന രാസാഗ്നികളായ മാംസ്യങ്ങളാണിവ.
എൻസൈം സ്വഭാവമുള്ളതിനാൽ ചെറിയ അളവിൽപ്പോലും എൻഡോടോക്സിനുകളെക്കാൾ വിഷാംശം എക്സോടോക്സിനുകൾക്കുണ്ട്.
രണ്ടിനം ബാക്റ്റീരിയകളും (ഗ്രാം-പൊസിറ്റീവ്, ഗ്രാം-നെഗറ്റീവ്) എക്സോടോക്സിനുകളെ ഉത്പാദിപ്പിക്കുന്നു.
ബാക്ടീരിയയുടെ പ്ലാസ്മിഡുകളിലാണ് മിക്ക എക്സോടോക്സിനുകളുടേയും ജീനുകൾ കാണപ്പെടുന്നത്.
ശരീരദ്രവങ്ങളിൽ ലയിക്കുിന്നതിനാൽ ഇവയ്ക്ക് പെട്ടെന്ന് രക്തത്തിലൂടെ ശരീരത്തിന്റെ വിവിധഭാഗങ്ങളിലേയ്ക്ക് എത്തിച്ചേരാനാകും.
പലപ്പോഴും എക്സോടോക്സിനുകൾ ബാക്റ്റീരിയൽ ബാധ മൂലമല്ല, വിഷവസ്തു ഉള്ളിൽച്ചെല്ലുന്നതിനാലാണ് സംഭവിക്കുന്നത്.
ടോക്സോയിഡ് വാക്സിനുകൾ
എക്സോടോക്സിനുകൾക്കെതിരെ ശരീരം ഉത്പാദിപ്പിക്കുന്ന ആന്റിബോഡികൾ (പ്രതിദ്രവ്യങ്ങൾ) ആന്റിടോക്സിനുകൾ എന്നറിയപ്പെടുന്നു.
എക്സോടോക്സിനുകളെ ചൂടേൽപ്പിച്ചോ ഫോർമാൽഡിഹൈഡ്, അയഡിൻ എന്നീ രാസവസ്തുക്കൾ ഉപയോഗിച്ചോ നിർവീര്യമാക്കിയാൽ അവയെ ടോക്സോയിഡുകൾ എന്നുവിളിക്കുന്നു.
നിരുപദ്രവകാരികളായ ഈ ടോക്സോയിഡുകളെ ശരീരത്തിൽ കുത്തിവച്ചാൽ (വാക്സിനുകളുടെ രൂപത്തിൽ) ശരീരം ഇവയ്ക്കെതിരെയും ആന്റിബോഡികളെ ഉത്പാദിപ്പിക്കുകയും ശരീരത്തിന് രോഗപ്രതിരോധശേഷി ലഭിക്കുകയും ചെയ്യും.
ഇത്തരം ടോക്സോയിഡ് വാക്സിനുകളിലൂടെയാണ് ടെറ്റനസിനേയും ഡിഫ്തീരിയയേയും പ്രതിരോധിക്കുന്നത്.
ഏതിനം കോശങ്ങളേയാണ് വിഷവസ്തുക്കൾ ബാധിക്കുന്നത് എന്നതിന്റെ അടിസ്ഥാനത്തിൽ എക്സോടോക്സിനുകൾക്ക് പേരുനൽകുന്നു.
ഉദാഹരണം- ന്യൂറോടോക്സിനുകൾ ന്യൂറോണുകളേയും കാർഡിയോടോക്സിൻ ഹൃദയപേശികളേയും ഹെപ്പാറ്റോടോക്സിൻ കരൾകോശങ്ങളേയും സൈറ്റോടോക്സിൻ വിവിധ കോശങ്ങളേയും ബാധിക്കുന്നു.
ചിലയിനം ബാക്ടീരിയ ഉത്പാദിപ്പിക്കുന്ന ടോക്സിനുകൾ ആ ബാക്ടീരിയയുടെ പേരിലറിയപ്പെടുന്നു.
ഉദാ- ക്ലോസ്ട്രീഡിയം ബോട്ടുലിനം ഉത്പാദിപ്പിക്കുന്ന ബോട്ടുലിനം എന്ന ടോക്സിൻ.
എക്സോടോക്സിൻ വൈവിധ്യം
വൈവിധ്യമാർന്ന എക്സോടോക്സിനുകളെ ബാക്ടീരിയകൾ ഉത്പാദിപ്പിക്കുന്നു.
A-B ടോക്സിൻ
മിക്ക എക്സോടോക്സിനുകളും A-B ടോക്സിനുകളെന്നറിയപ്പെടുന്നു.
A പാർട്ട് ഒരു രാസാഗ്നിയും B പാർട്ട് ബൈൻഡിംഗ് ഘടകവുമായിരിക്കും.
സ്തരശിഥിലീകാരികൾ
ശരീരകോശസ്തരങ്ങളെ ശിഥിലീകരിക്കുന്ന വിഷവസ്തുക്കളുമുണ്ട്.
ഉദാ- സ്റ്റഫൈലോകോക്കസ് ഓറിയസ് ഉത്പാദിപ്പിക്കുന്ന വിഷം.
സൂപ്പർ ആന്റിജനുകൾ
ചില ബാക്റ്റീരിയാ പ്രോട്ടീനുകൾ ശരീരത്തിന്റെ രോഗപ്രതിരോധപ്രവർത്തനങ്ങളെ അധികമായി ഉത്തേജിപ്പിക്കുന്ന സൂപ്പർ ആന്റിജനുകളായി പ്രവർത്തിക്കുന്നു.
വൈറസ് ടോക്സിനുകൾ
റോട്ടാവൈറസുകൾ ഉത്പാദിപ്പിക്കുന്ന NSP4 എന്ന രാസവസ്തുവാണ് ഇതുവരെ വൈറസ് ടോക്സിനുകളായി അറിയപ്പെടുന്നത്.
വിഷവസ്തുക്കളെ തിരിച്ചറിയൽ
സോളിഡ് ഫേസ് അഡ്സോർപ്ഷൻ ടോക്സിൻ ട്രാക്കിംഗ്, പോളിമെറേയ്സ് ചെയിൻ റിയാക്ഷൻ , എൻസൈെം ഇൻഹിബിഷൻ, ഇമ്മ്യൂണോസോർബന്റ് ആസേ എന്നിവയിലൂടെയാണ് ടോക്സിനുകളെ തിരിച്ചറിയുന്നത്.
അവലംബം ↑ {{ cite book }} :  CS1 maint: others ( link ) ↑ ↑ {{ cite book }} :  CS1 maint: multiple names: authors list ( link ) ↑ {{ cite web }} : External link in | publisher= ( help )
സൂക്ഷ്മദർശിനി (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Microscopium_constellation
പേരുപോലെതന്നെ സൂക്ഷ്മദർശിനി എന്നാണ് ഇത് അറിയപ്പെടുന്നത്.
4.7 കാന്തികമാനം ഉള്ള നക്ഷത്രങ്ങൾ ഇതിലുണ്ട്.
സെപ്തംബറിൽ ഇതിനെ തെക്കൻചക്രവാളത്തിൽ കാണാം.
സൂക്ഷ്മജീവിശാസ്ത്രം-ഇന്ത്യയിൽ
സൂക്ഷ്മജീവികളെക്കുറിച്ചുള്ള പഠനം നടത്തുന്ന നിരവധി കേന്ദ്രങ്ങൾ ഇന്ത്യയിലുണ്ട്.
ഡെറാഡൂണിലെ ഇന്ത്യൻ ഇൻസ്റ്റിട്യൂട്ട് ഓഫ് പെട്രോളിയം, ഡെൽഹിയിലെ ടാറ്റാ എനർജി റിസർച്ച് ഇൻസ്റ്റിട്യൂട്ട്, പൂനെയിലെ നാഷണൽ കെമിക്കൽ ലബോറട്ടറി എന്നിവ സൂക്ഷ്മജീവികളും പെട്രോളിയം ഇന്ധനങ്ങളും തമ്മിലുള്ള ബന്ധം പഠിക്കുന്ന സ്ഥാപനങ്ങളാണ്.
ലക്നൗവിലെ നാഷണൽ ഇൻസ്റ്റിട്യൂട്ട് ഓഫ് നുട്രീഷൻ, അഹമ്മദാബാദിലെ നാഷണൽ ഇൻസ്റ്റിട്യൂട്ട് ഓഫ് ഓക്യൂപെഷണൽ ഹെൽത്ത് എന്നിവ ആഹാരത്തിൽ സൂക്ഷ്മജീവികൾ ഉണ്ടാക്കുന്ന വിഷബാധയെക്കുറിച്ച് നിരവധി പഠനങ്ങൾ നടത്തുന്ന സ്ഥാപനങ്ങളാണ്.
ബാംഗ്ലൂരിലെ ഇന്ത്യൻ ഇൻസ്റ്റിട്യൂട്ട് ഓഫ് സയൻസ് ജീനോം അനാലിസിസ്, സിന്തറ്റിക് ജീനുകളുടെ രൂപപ്പെടുത്തൽ എന്നിവയിൽ സംഭാവനകൾ നൽകുന്നു.
ഡെൽഹിയിലേയും മദ്രാസിലേും ഇന്ത്യൻ ഇൻസ്റ്റിട്യൂട്ട് ഓഫ് ടെക്നോളഝി സ്ഥാപനങ്ങൾ അവായുശ്വസന പരിചംക്രമണത്തിലൂടെ അനേയ്റോബിക് റീസൈക്ലിംഗ്) ലിഗ്നോസെല്ലുലോസിക് മാലിന്യങ്ങളെ ഇന്ധനങ്ങളും കാലിത്തീറ്റയിലെ രാസഘടകങ്ങളും ആക്കിമാറ്റിയതിൽ വിജയിച്ചിട്ടുണ്ട്.
കൽക്കട്ടയിലെ ഇന്ത്യൻ അസോസിയേഷൻ ഓഫ് കൾട്ടിവേഷൻ ഓഫ് സയൻസ് പ്രകൃതിദത്തമായി കാണപ്പെടുന്ന അലേർജനുകളുടെ തൻമാത്രാ വിശകലനം നടത്തി ഇമ്മ്യൂണോപൊട്ടൻഷ്യൽ ആയവയുടെ കണ്ടെത്തലിന് പങ്കുവഹിച്ചിട്ടുണ്ട്.
കൽക്കട്ടയിലെ ഇന്ത്യൻ ഇൻസ്റ്റിട്യൂട്ട് ഓഫ് കെമിക്കൽ ബയോളജിയിൽ മനുഷ്യരിലെ ദഹനവ്യൂഹത്തിലെ സൂക്ഷ്മജീവികളുടെ തൻമാത്രാപഠനവും കോളറ രോഗബാധ കണ്ടെത്തുന്ന ബാക്ടീരിയോഫേജ് ടൈപ്പിംഗ് സാങ്കേതികവിദ്യയും വിബ്രിയോ കോളറേ 569 ബി യുടെ ഫിസിക്കലും ജനറ്റിക്കലും ആയ മാപ്പിംഗും ഓറൽ കോളറ വാക്സിനും നിർമ്മിച്ചിട്ടുണ്ട്.
ചണ്ഡീഗഡിലെ ഇൻസ്റ്റിട്യൂട്ട് ഓഫ് മൈക്രോബിയൽ ടെക്നോളജി റിഫോമൈസിൻ  ബി യെ റിഫാമൈസിൻ എസ് ആക്കിമാറ്റുന്ന എൻസൈമാറ്റിക് കൺവേർഷൻ നടത്തിയിട്ടുണ്ട്.
ഭുവനേശ്വറിലെ സെൻട്രൽ ഇൻസ്റ്റിട്യൂട്ട് ഓഫ് ഫ്രെഷ് വാട്ടർ അക്വാകൾച്ചർ എന്ന സ്ഥാപനത്തിൽ മത്സ്യങ്ങളിലെ വിവിധ രോഗങ്ങളെ ഹെൽത്ത് സർട്ടിഫിക്കേഷൻ, ക്വാറൻറ്റൈൻ എന്നീ സംവിധാനങ്ങളിലൂടെ തടയുന്നതിന് മാർഗ്ഗങ്ങൾ വികസിപ്പിച്ചെടുത്തിട്ടുണ്ട്.
സൂക്ഷ്മമൂലകങ്ങൾ (കൃഷി)
പ്രാധമിക മൂലകങ്ങളെ അപേക്ഷിച്ച് മണ്ണിൽ വളരെ കുറച്ചു മാത്രം ആവശ്യമായ ബോറോൺ, സിങ്ക്, മഗ്‌നീഷ്യം, കാത്സ്യം തുടങ്ങിയവയാണ് കൃഷിക്കാവശ്യമായ സൂക്ഷ്മമൂലകങ്ങൾ .
ഇവയുടെ അളവ് വളരെ കുറവായതിനാൽ സാധാരണയായി കൃഷിരീതികളിൽ മണ്ണിലെ ഇവയുടെ സാന്നിദ്ധ്യത്തെ അർഹമായ രീതിയിൽ പരിഗണിക്കാറില്ല.
എന്നാൽ സസ്യങ്ങളിലെ ക്ലോറോഫിൻ രൂപവത്കരണം, പ്രകാശസംശ്ലേഷണം, കാർബോ ഹൈഡ്രേറ്റ് വ്യാപനം, വളർച്ച, ഉത്പാദനം എന്നിങ്ങനെ എല്ലാ വശങ്ങളിലും സൂക്ഷ്മമൂലകങ്ങൾക്ക് പങ്കുണ്ടെന്ന് പരീക്ഷണങ്ങൾ തെളിയിച്ചിട്ടുണ്ട്.
നഗ്നനേത്രങ്ങൾക്ക് ഗോചരമല്ലാത്ത ജീവകോശങ്ങളെക്കുറിച്ചും സൂക്ഷ്മജീവാണുക്കളെക്കുറിച്ചുമുള്ള പഠനമാണ് സൂക്ഷ്മജീവശാസ്ത്രം .
(മൈക്രോബയോളജി/ Microbiology).
സൂക്ഷ്മജീവികൾ എന്ന ഗണത്തിൽ ബാക്ടീരിയ (ഏകവചനം: ബാക്ടീരിയം), വൈറസുകൾ, പൂപ്പലുകൾ (ഫംഗസ്; ബഹുവചനം: ഫംജൈ), ആൽഗകൾ] (യഥാർഥന്യൂക്ലിയസ് ഉള്ള ഏകകോശസസ്യങ്ങൾ), പ്രോട്ടോസോവകൾ (യഥാർഥ മർമ്മം ഉള്ള ഏകകോശജന്തുക്കൾ) തുടങ്ങിയ ഉൾപ്പെടുന്നു.
മേൽപ്പറഞ്ഞവയിൽ ബാക്ടീരിയ യഥാർഥ ന്യൂക്ലിയസ് ഇല്ലാത്ത ഏകകോശജീവികൾ (പ്രോക്കാരിയോട്ട്സ്) ആണെങ്കിൽ വൈറസുകൾ ജീവികൾ ആണോ അല്ലയോ എന്നത് ഇപ്പോഴും സംശയത്തിന്റെ നിഴലിലാണ്.
കാരണം അവ ജൈവികസ്വഭാവം കാണിക്കുന്നത് മറ്റേതെങ്കിലും ഒരു ജീവിയുടെ ശരീരത്തിനുള്ളിൽ കടക്കുമ്പോൾ മാത്രമാണ്.
അല്ലാത്തപ്പോൾ അവ ജീവനില്ലാത്ത വെറും ജൈവീകപദാർഥങ്ങൾ മാത്രമാണ്.
അവശേഷിക്കുന്ന സൂക്ഷ്മജീവിവിഭാഗങ്ങളായ പൂപ്പലുകൾ, ആൽഗകൾ, പ്രോട്ടോസോവകൾ എന്നിവ യഥാർഥ മർമ്മം ഉള്ള ജീവികൾ (യൂക്കാരിയോട്ട്സ്) ആണ്.
ചിലപൂപ്പലുകൾ പ്രോക്കാരിയോട്ടിക് സ്വഭാവം കാണിക്കുമ്പോൾ ചിലവ ബഹുകോശജീവികളുടെ സ്വഭാവവും കാണിക്കാറുണ്ട് (ഉദാ : കൂണുകൾ).
സൂക്ഷ്മജീവികൾ അന്തരീക്ഷത്തിൽ എല്ലായിടങ്ങളിലും കാണപ്പെടുന്നു.
അവയുടെ സാന്നിദ്ധ്യം ജലത്തിലും, കരയിലും, വായുവിലും, സസ്യങ്ങളിലും, ജന്തുക്കളിലും തെളിയിക്കപ്പെട്ടിട്ടുണ്ട്.
ചില സൂക്ഷ്മജീവികൾ സൂര്യപ്രകാശത്തിൽനിന്നോ മറ്റ് രാസവസ്തുക്കളിൽ നിന്നോ ഊർജ്ജം സ്വീകരിച്ച് സ്വന്തമായി ഭക്ഷണം പാകം ചെയ്തു ജീവിക്കുമ്പോൾ (ഓട്ടോട്രോഫുകൾ), ചില ജീവികൾ ജീവനാശം സംഭവിച്ച ജീവികളെയും ജീവകോശങ്ങളെയും ആഹാരമാക്കുന്നു (സാപ്രോഫൈറ്റുകൾ).
ഇനിയും ചിലവ ജീവനുള്ള മറ്റ് ജീവകോശങ്ങളെയോ ജീവികളെയോ ചൂഷണം ചെയ്ത് ജീവിക്കുന്നു (പരാദങ്ങൾ അഥവാ പാരസൈറ്റുകൾ).
മൈക്രോബയോളജിയുടെ വിവിധശാഖകൾ : ബാക്ടീരിയോളജി (ബാക്ടീരിയകളെക്കുറിച്ചുള്ള പഠനം) , വൈറോളജി (വൈറസുകളെക്കുറിച്ചുള്ള പഠനം), മൈക്കോളജി(പൂപ്പലുകളെക്കുറിച്ചുള്ള പഠനം), ആൽഗോളജി/ഫൈക്കോളജി(ആൽഗകളെക്കുറിച്ചുള്ള പഠനം), പ്രോട്ടോസുവോളജി(പ്രോട്ടോസോവകളെക്കുറിച്ചുള്ള പഠനം).
മേൽപ്പറഞ്ഞ പ്രധാനശാഖകൾക്കുപുറമെ : പാരസൈറ്റോളജി (പരാദങ്ങളെക്കുറിച്ചുള്ള പഠനം), സൂക്ഷ്മജൈവജനിതകശാസ്തം (മൈക്രോബിയൽ ജനറ്റിക്സ്), കാർഷിക-സൂക്ഷ്മജൈവശാസ്ത്ര(അഗ്രിക്കൾച്ചർ മൈക്രോബയോളജി), വൈദ്യ-സൂക്ഷ്മജൈവശാസ്ത്രം (മെഡിക്കൽ മൈക്രോബയോളജി), സൂക്ഷ്മജീവി-പരിസ്ഥിതിശാസ്ത്രം (മൈക്രോബിയൽ എക്കോളജി), വ്യാവസായിക-സൂക്ഷ്മജൈവശാസ്ത്രം (ഇൻഡസ്ട്രിയൽ മൈക്രോബയോളജി) തുടങ്ങിയ നിരവധി ഉപശാഖകൾ ഈ വിശാലമായ ശാസ്ത്രശാഖയ്ക്കുണ്ട്.
ബാക്ടീരിയകൾ തന്നെ ജനിതകപരമായി യൂബാക്ടീരിയകൾ എന്നും ആർക്കിബാക്ടീരിയകൾ എന്നും രണ്ട് പ്രധാന വിഭാഗങ്ങളായി തിരിച്ചിരുന്നു.
എന്നാൽ പുതിയ പഠനങ്ങൾ ആർക്കിബാക്ടീരിയകൾക്ക് ജനിതകപരമായി യൂബാക്ടീരിയകളിൽ നിന്ന് വളരെയധികം വ്യത്യാസങ്ങളുണ്ടെന്നു തെളിയിക്കുകയും തൽഫലമായി ആർക്കിബാക്ടീരിയകളെ ആർക്കിയ എന്ന പ്രത്യേകവിഭാഗത്തിലേയ്ക്ക് മാറ്റുകയും ചെയ്തിരിക്കുന്നു.
അതിനാൽ ഇന്ന് ലോകത്തെ മുഴുവൻ ജീവജാലങ്ങളെയും ബാക്ടീരിയ (യൂബാക്ടീരിയ/ പ്രോട്ടോസോവ), ആർക്കിയ, യൂക്കാരിയോട്ട എന്ന മൂന്ന് വിഭാഗങ്ങളിലായി തരം തിരിച്ചിരിക്കുന്നു.
ഉൽപ്പത്തിയും വളർച്ചയും : പതിനേഴാം നൂറ്റാണ്ടിൽ (1676) ആന്റണി വാൻ ല്യൂവൻഹോക്ക് എന്നയാൾ സൂക്ഷ്മദർശിനിയുടെ (മൈക്രോസ്കോപ്പ്) ആദിമരൂപം കണ്ടുപിടിക്കുകയും അതിലൂടെ സൂക്ഷ്മജീവികളെ വീക്ഷിക്കുകയും ചെയ്തതിൽനിന്നാണ് ഈ ശാസ്ത്രശാഖയുടെ ആരംഭം.
അതിനാൽ ല്യൂവൻഹോക്കിനെ സൂക്ഷ്മജൈവശാസ്ത്രത്തിന്റെ പിതാവ് എന്ന് വിളിക്കുന്നു.
പിന്നീട് ലൂയിസ് പാസ്ചർ , റോബർട്ട് കോച്ച് , എഡ്വേഡ് ജന്നർ , ഫ്രാൻസിസ്കോ റെഡി , ജൂലിയസ് റിച്ചാർഡ് പെട്രി , തുടങ്ങിയ പ്രതിഭാധനരായ ശാസ്ത്രജ്ഞർ തങ്ങളുടെ പരീക്ഷണനിരീക്ഷണങ്ങളാൽ സൂക്ഷ്മജൈവശാസ്ത്രത്തെ പുഷ്ടിപ്പെടുത്തി.
ഇന്ന് അനുദിനം വളർന്ന് പരിമിതികളുടെ എല്ലാ അതിരുകളെയും ഭേദിച്ചുകൊണ്ടിരിക്കുന്ന ഒരു ശാസ്ത്രമാണിത്.
സൂക്ഷ്മദർശിനി ഇംഗ്ലീഷ് വിലാസം https://ml.wikipedia.org/wiki/Microscope ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നഗ്ന നേത്രങ്ങൾ കൊണ്ട് കാണാനാവാത്തത്ര സൂക്ഷ്മമായ വസ്തുക്കളെ (ഉദാഹരണത്തിന് ബാക്റ്റീരിയ ) കാണാൻ ഉപയോഗിക്കുന്ന ഉപകരണമാണ് സൂക്ഷ്മദർശിനി (Microscope).
ചെറുത് എന്നർത്ഥമുള്ള മൈക്രോസ് (mikrós) നോക്കുക അല്ലെങ്കിൽ കാണുക എന്നർത്ഥമുള്ള സ്കോപെയ്ൻ (skopeîn) എന്നീ ഗ്രീക്ക് വാക്കുകൾ ചേർന്നതാണ് മൈക്രോസ്കോപ്പ് എന്ന പേര്.
ഈ ഉപകരണം ഉപയോഗിച്ച് സൂക്ഷ്മ വസ്തുക്കളെ നിരീക്ഷിക്കുന്ന ശാസ്ത്രശാഖയാണ് മൈക്രോസ്കോപ്പി .
ഒരു വസ്തുവിനെ വലുതായി നിരീക്ഷിക്കാനാണ് മൈക്രോസ്‌കോപ്പ് ഉപയോഗിക്കുന്നത്.
നഗ്നനേത്രം കൊണ്ടു കാണാനാവാത്ത വസ്തുക്കളെ മൈക്രോ സ്‌കോപ്പിലൂടെ വലുതായി കാണാനാകും.
ഒപ്റ്റിക്കൽ മൈക്രോസ്‌കോപ്പ്, ഇലക്ട്രോൺ മൈക്രോസ്‌കോപ്പ് ,അൾട്രാമൈക്രോസ്‌കോപ്പ് തുടങ്ങി...
സാധാരണ മൈക്രോസ്‌കോപ്പിലൂടെ ആയിരം മടങ്ങ് വലുപ്പത്തിൽ ഒരു വസ്തുവിനെ നിരീക്ഷിക്കാമെങ്കിൽ ഇലക്ട്രോൺ മൈക്രോസ്‌കോപ്പിലൂടെ ലക്ഷംമടങ്ങ് വലുപ്പത്തിൽ കാണാൻ സാധിക്കും....
ചെറിയത് എന്നർഥമുള്ള മൈക്രോ എന്ന ഗ്രീക്ക് വാക്കും കാണുക എന്നർഥമുള്ള സ്‌കോപ്പെയ്ൻ എന്ന ഗ്രീക്ക് വാക്കും ചേർന്നാണ് മൈക്രോസ്‌കോപ്പ് എന്ന വാക്കുണ്ടായത്.
ജിയോവാനി ഫേബ് ആണ് മൈക്രോസ്‌കോപ്പ് എന്ന പേര് സംഭാവന ചെയ്തത്.
ചിത്രശാല Laboratory microscope Binocular laboratory microscope Microscope binoviewers Stereo-microscope Microscope objectives Microscope objectives Microscope objectives Microscope eyepieces Microscope measuring eyepiece Stereo-microscope eyepiece Microscope eyepiece Microscope eyepiece വർഗ്ഗീകരണം ഇലക്ട്രൊണിക് സൂക്ഷ്മദർശിനി സാധാരണ  സൂക്ഷ്മദർശിനി
സൂക്ഷ്മബോധനം
അധ്യാപക നൈപുണികൾ വളർത്തിയെടുക്കാനുള്ള ഒരു ബോധന മാർഗ്ഗമാണ് സൂക്ഷ്മബോധനം .
അധ്യാപന പരിശീലനത്തിൻറെ പ്രധാന ഭാഗമാണിത്.
സഹപഠിതാക്കളുടെയോ കുട്ടികളുടെയോ മുന്നിൽ അധ്യാപിക/ അധ്യാപകൻ പ്രത്യേക ബോധന നൈപുണി അവതരിപ്പിക്കുന്നു.
തുടർന്ന് സഹപഠിതാക്കളിൽ നിന്ന് നിരീക്ഷണ മറുപടി സ്വീകരിക്കുകയും ആവശ്യമെങ്കിൽ അവതരണ രീതിയിൽ മാറ്റം വരുത്തുകയോ നവീകരിക്കുകയോ ചെയ്യുന്നു.1960 കളുടെ പകുതിയിലാണ് ഈ രീതി കണ്ടുപിടിക്കുന്നത്.
സ്റ്റാൻഫോഡ് സർവകലശാലയിലെ ഡോ. ഡ്വിറ്റ് ഡബ്ല്യു അലെൻ ആണ് ആദ്യമായി ഈ രീതി വിദ്യാഭ്യാസ രീതിയിൽ ഉപയോഗിച്ച് തുടങ്ങിയത്.
ടീച്ചറോട് ഒരു ചെറിയ വിഷയത്തിൽ ക്ലാസെടുക്കാൻ നിർദ്ദേശിക്കുന്നു(സാധരണ 20 മിനുട്ട് സമയം).
പഠിതാക്കളായി ഒരു ചെറിയ സംഘം കൂടെയുണ്ടാകും.
അവർ വിദ്യാർഥികളായിക്കോളണമെന്നില്ല.
സഹ പരിശീലകർ തന്നെ മതി.
ഈ ക്ലാസ് വീഡിയോയിൽ റെക്കോർഡ് ചെയ്യുന്നു.
ശേഷം ക്ലാസെടുത്ത ടീച്ചറും , ക്ലാസിലിരുന്ന സഹഅധ്യാപകരും മാസ്റ്റർ ടീച്ചറും ഒരുമിച്ചിരുന്ന് ഈ വീഡിയോ കാണുന്നു.
ശേഷം ബോധന ഉദ്ദേശ്യത്തിനനുസരിച്ച് അഭിപ്രായം അറിയിക്കുന്നു.
ഈ വീഡിയോ കാണലിലൂടെയും അഭിപ്രായങ്ങളിലൂടെയും ടീച്ചർക്ക് തൻറെ അധ്യാപനത്തെ കുറിച്ചുള്ള സൂക്ഷ്മ വിലയിരുത്തൽ സാധ്യമാകുന്നു.
1963 ൽ മൈക്രോ ടീച്ചിംഗിൻറെ തുടക്കത്തിൽ തന്നെ അധ്യാപന പരിശീലനത്തിൻറെ ഭാഗമായി വിവിധ യൂനിവേഴ്സിറ്റികളിലും സ്കൂളുകളിലും സ്വീകരിച്ചുപോന്നിരുന്നു.
ദൈനംദിന അധ്യാപന-പഠന പദ്ധതികളിലെ സങ്കീർണ്ണഘട്ടത്തെ ലളിതമാക്കുന്നതായിരുന്നു മൈക്രോ ടീച്ചിംഗ്.
ക്ലാസിൻറെ വലിപ്പം,സമയം,ടാസ്ക്, ഉള്ളടക്കം എന്നിവയെല്ലാം ലളിതമാക്കുന്നു.
പരിശീലിക്കേണ്ട നൈപുണി(skill) ഏതെന്ന് ആദ്യം സൂപ്പർവൈസർ കാണിക്കുന്നു.
ഡെമോൺട്രേഷനായോ വീഡിയോ പ്രസൻറേഷനായോ ഇത് നടത്താം.
ശേഷം ഗ്രൂപ്പ് അംഗങ്ങൾ ഒരു വിഷയം തിരഞ്ഞെടുക്കുകയും അഞ്ചോ പത്തോ മിനുട്ട് തയ്യാറെടുക്കുകയും ചെയ്യുന്നു.
ശേഷം അധ്യാപക പരിശീലകൻ ഒരു സ്കിൽ പ്രാക്ടീസ് ചെയ്യാനുള്ള അവസരമാണ്.
ഇതിനായി പത്ത് മിനുട്ട് സമയം ചിലവഴിക്കുന്നു.
അടുത്തകാലത്തായി റിക്കോർഡ് ചെയ്യാനുള്ള ഉപകരണങ്ങളുടെ ലഭ്യതയും സാമൂഹ്യ മാധ്യമങ്ങളുടെ വ്യാപനവും മൈക്രോ ടീച്ചിംഗിനെ വളരെയധികം എളുപ്പത്തിൽ മനസ്സിലാക്കാനുള്ള സൗകര്യമായിട്ടുണ്ട്.
ഫീഡ്ബാക്ക്
സൂക്ഷമബോധനത്തിൽ പരിശീലകന് ഏറെ വിഷമം പിടിച്ച ഘട്ടമാണ് ഫീഡ്ബാക്ക് .
ടീച്ചിംഗിൻറെ ചില പാറ്റേണുകൾ അവതരിപ്പിച്ചതിനെ കുറിച്ചുള്ള വിലയിരുത്തലാണ് ഈ ഘട്ടത്തിൽ നടക്കുന്നത്.
എങ്കിലും അവരെ കൂടുതൽ പുരോഗതിയിലേക്ക് നയിക്കുന്നത് ഈ വിമർശ ഘട്ടമാണ്.
ഇതുംകൂടി കാണുക Teaching Visible Learning Evidence-based Education അവലംബം പുറത്തേക്കുള്ള കണ്ണികൾ Modular Teaching and Learning Solutions for a needs based education Archived 2016-03-03 at the Wayback Machine .
സൂങ് ചിങ് ലിങ്
Soong Ching-ling or Song Qingling (27 January 1893 – 29 May 1981) ചൈനയിലെ വിപ്ലവ നേതാവ് സൺ യാത്-സെൻ ന്റെ രണ്ടാം ഭാര്യയായിരുന്നു സൂങ് ചിങ് ലിങ് അഥവാ സോങ് ക്വിലിങ്, അതുകൊണ്ടു  തന്നെ ഇവരെ മാഡം  സൺ യാറ്റ് സെൻ     സൂങ് കുടൂംബാം ഗമായിരുന്നു ഇവർ.
ഇവരും കുടൂംബാംഗങ്ങളും 1949 നുമുൻപുള്ള ചൈനാ രാഷ്ട്രീയത്തിൽ പ്രധാന പങ്കു വഹിച്ചിട്ടുണ്ട്.
ഇവരെ ചൈനയുടെ മാതാവ് എന്നാണു് വിളിക്കപ്പെടൂന്നത്.
1949 ൽ പീപ്പിശ്സ് റിപ്പബ്ലിക് ഓഫ് ചൈന സ്ഥാപിച്ചതിനു ശേഷം  പുതിയ സർക്കാരിൽ, ഇവർ, നിരവധി പ്രധാന സ്ഥാനങ്ങൾ വഹിച്ചിട്ടൂണ്ട്, വൈസ് പ്രസിഡന്റ് ഓഫ് ചൈൻ ഉൾപ്പെടെ എന്നാൽ സാംസ്കാരിക വിപ്ലവ കാലഘട്ടത്തിൽ ഇവർക്ക് വളരെയധികം വിമർശനങ്ങൾ നേരിടേണ്ടി വന്നു.
സാംസ്കാരിക വിപ്ലവത്തെ അതിജീവിച്ചെങ്കിലും, 1976 നു ശേഷം വിരളമായെ പൊതുരംഗത്ത് പ്രത്യ്ക്ഷപ്പെട്ടുള്ളൂ.
നാഷണൽ പീപ്പിൾ സ് കോൺഗ്രസ്സിന്റെ സ്ഥിരം സമിതി അദ്ധ്യക്ഷ എന്ന നിലയ്ക് , ഇവർ 1976 മുതൽ  1978 വരെ രാഷ്ട്ര ത്തലവ ആയിരുന്നു.
1981 മെയിൽ രോഗബാധിതയായിരുന്ന ഇവർക്ക് ചൈന റിപ്പബ്ലിക്കിന്റെ ഓണററി അദ്ധ്യക്ഷ പദവി നൽകിയിരുന്നു 1949 നു മുമ്പുള്ള ജീവിതവും പ്രവൃത്തിയും സൺ യാറ്റ് സൺ സൂങ് ചിങ് വിവാഹ ഫോട്ടോ(1915)
ഷാങ്ഹായ് സംസ്ഥാനത്തെ പുദോങ്ങ് ജില്ലയിലെ സുവിശെഷകനും വ്യവസായിയുമായ ചാർലീസൂങ്ങിന്റെ  ആറുമക്കളിൽ രണ്ടാമത്തവൾ ആയി ജനിച്ചു.
ഷാങ്ഹായിയിലെ വെസ്ലിയൻ കോളേജിൽ നിന്നും അമേരിക്കയിലെ ജോർജ്ജിയയിലുള്ള വീസ്ലിയൻ കോളേജിൽ നിന്നും ബിരുദമെടുത്തു.
തന്റെ സഹോദരിമാരെ പ്പോലെ നന്നായി ഇംഗ്ലീഷ് സംസാരിക്കാൻ ഇവർക്കാകുമായിരുന്നു.
ഇവരുടെ ക്രൈസ്തവനാമം റൊസമോണ്ടെ എന്നായിരുന്നു.
(ആദ്യകാലത്ത് പാസ്പോർട്ടിൽ ചുങ് ലിങ് സൂങ് എന്നും, വിസ്ലിയൻ കോളേജിലെ ഡിപ്ലോമ പഠനകാലത്ത് റോസമോണ്ടേ ചുങ് ലിങ് എന്നുമാണ് അറിയപ്പെട്ടിരുന്നത്.)
ചൈനയിലെ 1911 ലെ വിപ്ലവത്തിന്റെ നേതാവും, കുമിന്താങ് പാർട്ടിയുടെ സ്ഥാപകനുമായ സൺ യാത് സെന്നിനെ ഇവർ 1915 ഒക്ടോബർ 25 നു വിവാഹം കഴിച്ചു.
സൺ യത് സെന്നിനു ഇവരെക്കാൾ 26 വയസ്സിനു പ്രായക്കൂടുതൽ ഉണ്ടായിരുന്നതിനാൽ സുങിന്റെ വീട്ടുകാർ ഈ ബന്ധത്തെ എതിർത്തു.
1925 ൽ സൺ യാത് സെന്നിന്റെ മരണശേഷം ഇവർ കുമിന്താങ് കക്ഷിയുടെ കേന്ദ്രഎക്സിക്യൂട്ടിവ് അംഗമായി തിരഞ്ഞെടൂക്കപ്പെട്ടു.
എങ്കിലും,  1927 ൽ കമ്യൂണിസ്റ്റുകാരെ കുമിന്താങ് കക്ഷിയിൽ നിന്നും പുറത്താക്കിയതിനെ ത്തുടർന്ന് ഇവർ ചൈന വിട്ട് മോസ്കൊയിലേക്ക് പോയി
1929ൽ ചൈനയിൽ തിരികെയെത്തിയെങ്കിലും മൂന്നുമാസങ്ങൾക്കുശേഷം  ഇവർ  വീണ്ടും രാജ്യം വിട്ടു.
1931ൽ അമ്മ  മരിച്ചപ്പോൾ  മാത്രമാണു് പിന്നീട് തിരികെയെത്തിയത്.
1937 വെർ ഷാങ്ഹായിൽ താമസിച്ചു.
രണ്ടാം ചൈന ജപ്പാൻ യുദ്ധത്തെത്തുടർന്ന് ഇവർ ഷാങ്ഹായിലേക്ക് താമസം മാറ്റി.
പിന്നീട് ഇവർ ഹോങ് കോങിലേക്ക് പോയി, ഇവിടെ വച്ചാണു് മാഡം വു വിനെ ഇവർ പരിചയപ്പെടൂന്നത്.
1939ൽ ഇവർ ചൈന ഡിഫൻസ് ലീഗ് സ്ഥപിച്ചു.
1946ൽ ഇതിന്റെ പേരു് ചൈന വെൽഫയർ ഫണ്ട് എന്നാക്കി മാറ്റി
രണ്ടാം ചൈന ജപ്പാൻ യുദ്ധത്തിലെ പട്ടാളക്കാരെ സന്ദർശിക്കുന്നു.
During the Chinese Civil War, Soong permanently broke with her family and supported the Communists.
In 1948, she became honorary chairwoman of the Revolutionary Committee of the Kuomintang, a left-wing splinter group of the KMT that claimed to be the legitimate heir of Sun's legacy.
With the collapse of the Nationalist government and the Communist victory in the civil war, she left Shanghai in September 1949 to attend the Chinese People's Political Consultative Conference (CPPCC), convened in Beijing by the Chinese Communist Party to establish a new Central People's Government.
On 1 October, she was a guest at the ceremony in Tiananmen Square marking the birth of the new People's Republic of China.
The Nationalist government issued an order for her arrest, but this was soon mooted by the swift military victory of the Communists.
The KMT fled from mainland China to Taiwan soon after this.
1981 മെയിൽ രോഗബാധിതയായിരുന്ന ഇവർക്ക് ചൈന റിപ്പബ്ലിക്കിന്റെ ഓണററി അദ്ധ്യക്ഷ പദവി നൽകിയിരുന്നു References Citations
സ്കാല (പ്രോഗ്രാമിങ് ഭാഷ) ഇംഗ്ലീഷ് വിലാസം https://ml.wikipedia.org/wiki/Scala_(programming_language)
സ്കാല (Scala) ഒരു പൊതു ഉപയോഗ പ്രോഗ്രാമിങ് ഭാഷയാണ്.
ഇത് ഫങ്ഷണൽ പ്രോഗ്രാമിങ്ങിനും ശക്തമായ സ്റ്റാറ്റിക് ടൈപ്പ് സിസ്റ്റത്തിനും പിന്തുണ നൽകുന്നു.
സ്കാല സോഴ്സ് കോഡ് ജാവ ബൈറ്റ്കോഡിലേക്ക് കംപൈൽ ചെയ്യാൻ ഉദ്ദേശിച്ചുള്ളതാണ്, അങ്ങനെ സംഭവിക്കുന്ന കൃത്യനിർവഹണ കോഡ് ജാവ അയഥാർത്ഥ (വെർച്ച്വൽ) സിസ്റ്റത്തിൽ പ്രവർത്തിക്കുന്നു.
സ്കാല ജാവയിൽ ഭാഷയുടെ പരസ്പരമുള്ള പ്രവർത്തനക്ഷമത നൽകുന്നു, അതിനാൽ രണ്ട് ഭാഷകളിലും എഴുതപ്പെട്ട ലൈബ്രറികൾ സ്കാലയിലോ ജാവ കോഡിലോ നേരിട്ട് പരാമർശിക്കപ്പെടാം.